<classify> Mwandishi Wetu, Dodoma Waziri Mkuu, Kassim Majaliwa amesema kamatialiyounda kuchunguza ajali ya lori la mafuta iliyotokea Agosti 10, mwaka huumkoani Morogoro, imekamilisha majukumu yake. Akizungumza wakati akitoa hoja ya kuahirisha bunge, bungeni jijini Dodoma leo Ijumaa Septemba 13, amesema baada ya tukio hilo la kusikitisha, Agosti 12 aliunda Kamati Maalumu kwa lengo la kufanya uchunguzi wa kina kuhusu ajali hiyo iliyosababisha vifo, majeruhi na uharibifu wa mali. Lengolilikuwa kufahamu chanzo cha ajali, mazingira baada ya ajali na hatua ganizichukuliwe kuzuia matukio kama haya sambamba na kuwawajibisha wale wote ambaohawakutekeleza wajibu wao ipasavyo kabla na baada ya ajali kutokea. Tayari kamati hiyo imekamilisha majukumu yakena mamlaka husika zimeelekezwa kuchukua hatua za kinidhamu kwa wale wote ambaohawakutekeleza majukumu yao ipasavyo, amesema. Ajalihiyo ilitokea eneo la Msamvu mkoani Morogoro baada ya lori la mafuta kupindukana kulipuka na kusababisha vifo vya watu 104 na watu zaidi ya 70 kujeruhiwa.  <topic>: KITAIFA 